Okresná prokuratúra Bratislava IV 
Saratovská 1/A, 844 61 Bratislava 4

Sp. zn. : 2 Pv 144/12/1104	Bratislava IV, 1.8.2014
EEČ : 2-11-77-2014

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX IV zo dňa 13.3.2013, spisová značka 2 Pv 144/12/1104, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinený ml. XXXXX, po tom ako v presne neurčenom čase okolo dňa 10.01.2012 na internetovej stránke www.bazos.sk zverejnil inzerát týkajúci sa predaja mobilného telefónu zn. iPhone 4s, čiernej farby, 16 GB za sumu 430 eur + dohoda a o uvedený mobilný telefón prejavil záujem poškodený XXXXX, sa obvinený s poškodeným aj telefonicky dohodol, že mu ho na dobierku pošle, následne balík poškodenému aj poslal, a to na poškodeným určenú adresu, kde sa zdržuje, ktorou je XXXXX, ul. XXXXX, avšak ako si ho poškodený dňa 21.1.2012 prevzal na pošte v OD SARATOV, v Bratislave - Dúbravke, ul. Saratovská a zaplatil za dobierku č. CV XXXXX sumu 430 eur, ako sumu za balík a k tomu 6 eur za poistenie balíka, tak po otvorení sa v tomto balíku objednaný mobilný telefón nenachádzal, ale bol tam mobilný telefón zn. SAMSUNG GT-E1080W, čiernej farby, spolu s manuálom a nabíjačkou, IMEI: XXXXX, čím takto obvinený uviedol poškodeného XXXXX, trv. bytom XXXXX XXXXX do omylu a spôsobil mu škodu vo výške 436 eur.

Uznesením prokurátora Okresnej prokuratúry XXXXX IV zo dňa 13.3.2013, spisová značka 2 Pv 144/12/1104, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX IV č.k. 2 Pv 144/12/1104, zo dňa 13.03.2013 bolo podľa § 216 ods. 1 Trestného poriadku podmienečne zastavené trestné stíhanie obvineného ml. XXXXX, nar. XXXXX, trvale bytom XXXXX, XXXXX pre prečin podvodu podľa § 221 ods. 1 Trestného zákona, na skutkovom základe uvedenom v predmetnom uznesení.
Uvedeným rozhodnutím bola obvinenému určená skúšobná doba v trvaní 12 /dvanásť/ mesiacov a súčasne mu bola podľa § 216 ods. 3 Trestného poriadku uložená povinnosť uhradiť spôsobenú škodu vo výške 436,- € poškodenému XXXXX, bytom XXXXX.
Uznesenie nadobudlo právoplatnosť dňa 23.04.2013, pričom uvedeným dňom začala obvinenému plynúť skúšobná doba v trvaní 12 /dvanásť/ mesiacov. Po jej uplynutí boli  obvineného vyžiadané správy a posudky za účelom ďalšieho rozhodnutia vo veci, z ktorých vyplynuli nasledovné skutočnosti:
Z odpisu registra trestov vyplýva, že obvinený ml. XXXXX počas skúšobnej doby nespáchal žiaden trestný čin.  
Z lustrácie v systéme AVÍZO vyplýva, že obvinený ml. XXXXX nie je v súčasnosti trestne stíhaný.   
Zo správy Okresného úradu XXXXX vyplýva, že obvinený ml. XXXXX nebol od 23.04.2013 riešený v priestupkovom konaní na odbore všeobecnej vnútornej správy.   
Zo správy ÚPSVaR XXXXX vyplýva, že obvinený ml. XXXXX je t.č. v evidencii uchádzačov o zamestnanie. 
Zo správy OO PZ XXXXX vyplýva, že obvinený ml. XXXXX má v mieste bydliska dobrú povesť. 
Zo správy poškodeného XXXXX vyplýva, že obvinený ml. XXXXX splnil uloženú povinnosť  a uhradil spôsobenú škodu vo výške 436,- €. 
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil.  Inak rozhodne, a to prípadne aj počas skúšobnej doby, že sa v trestnom stíhaní pokračuje.
Z vyššie uvedených skutočností vyplýva, že obvinený ml. XXXXX splnil všetky podmienky pre rozhodnutie o osvedčení sa, možno teda konštatovať, že obvinený viedol počas plynutia skúšobnej doby riadny život.
S poukazom na uvedené skutočnosti som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Petra Vodová
prokurátorka